Vyf onwettige myners se liggame gevind | Maroela Media
Robert Mulaudzi, 'n woordvoerder van die Johannesburgse nooddienste, het gesê die vyf mans is vermoedelik deur ander onwettige mynwerkers na die oppervlakte gebring. Die oorsaak van hul dood is onbekend. Paramedici het die mans op die toneel dood verklaar.
"Ons is bekommerd oor die hoeveelheid onwettige mynbedrywighede in die gebied," het Mulaudzi gesê. "Ons wil hulle aanraai om nie met dié gevaarlike aktiwiteit voort te gaan nie, aangesien dit hul lewens in gevaar stel."
Altesaam 25 onwettige mynwerkers is verlede week uit 'n verlate mynskag in Benoni aan die Oos-Rand gered. Die liggame van nog twee onwettige werkers is ook in 'n ander mynskag in Benoni aangetref, skaars 2km vanwaar die 25 mense gered is. – SAPA